கேள்வி: அரங்கம் (இதழ்) - அரங்கம் பற்றி நீங்கள் என்ன அறிந்துள்ளீர்கள்?
பதில்: நாடக அரங்கக் கல்லூரி வெளியீடு ஈழத்தில் 1978 இல் தோற்றம் பெற்ற நாடக அரங்க கல்லூரியின் ச‍ஞ்சிகையான அரங்கம் இருமாத இதழ் 1981 இல் வெளிவந்த‍து. வேண்டியவாறு வேண்டிய விளைக்கும் வேட்கையில் வீறுடின் முயல்வோம் என்ற மஹாகவியின் கவிவரியை மேற்கோளாக கொண்டு வந்த இதழின் ஆசிரியர் வீ. எம். குகராஜா. துணை ஆசிரியர் எஸ். ரி. குமார். அரங்கியலுக்கென்றே தனித்துவமாக வந்த இதழில் நாடக வரலாறு, நாடக விமர்சனம், நடிகர் அறிமுகம், நாடக நிகழ்வுகள் என்று பல கட்டுரைகளையும் பகுதிகளையும் உள்ளடக்கியதாக உள்ளது. 80களில் யாழ்ப்பாணத்தில் நாடகத்துறையின் வளர்ச்சி பற்றி நோக்குவோருக்கு இந்த சஞ்சிகை முக்கிய ஆவணமாக அமைந்துள்ளது.